Halikarnassos - Wikipedia, déi fräi Enzyklopedie

# Halikarnassos

### Vu Wikipedia, der fräier Enzyklopedie.

Halikarnassos ass eng antik griichesch Stad an entsprëcht dem heitege Bodrum/Tierkei.

Berühmt ass Halikarnassos duerch de Mausoleum, eent vun de Siwe Weltwonner. De bekannteste Jong vun der Stad ass sëcherlech den Herodot, de "Papp vun der Geschicht".

Halikarnassos (Bodrum)

Zënter 480 v. Chr. huet d'Artemisia I., Duechter vum Lygdamis, iwwert Halikarnassos regéiert. Zu sengem Raich hunn och d'Inselen Kos an Nisyros gezielt. Während de Perserkricher huet hatt sech un der Säit vum Xerxes mat fënnef Schëffer géint d'Griichen engagéiert, an him ënner anerem och ofgeroden, sech op eng Schluecht bäi Salamis anzeloossen.

Am 5. Joerhonnert v. Chr. wor Halikarnassos Member vum Attësche Séibond.

386 v. Chr. ass d'Stad erëm ënnert de perseschen Regime gefall. De Satrap Maussollos vu Karien huet Halikarnassos zur Haaptstad vu sengem Räich erhuewen an se zu enger Festung ausgebaut. No sengem Doud huet seng Fra a Schwëster Artemisia II. d'Herrschaft iwwer Karien a Rhodos iwwerholl. Si huet déi gréisste Kënschtler aus ganz Griicheland komme gelooss fir um Graf vum Maussollos ze schaffen, dem Mausoleum. Zu dëse Kënschtler zielen ënnert anerem Leit wéi de Leochares, den Timotheos, de Skopas oder den Bryaxis.

334 v. Chr. gouf d'Stad vum Alexander dem Grousse belagert an zerstéiert.

Vun ongeféier 280 bis 200 v. Chr. wor Halikarnassos ënnert ptolemäescher Herrschaft.

Duerch d'Expansioun vun dn Seleukiden an d'Ënnerwerfung vun de griichesche Stied a Klengasien koum Roum mat an d'Spill. Am Krich géint den Antiochos III. huet Halikarnassos un der Säit vun de Réimer gekämpft a sou seng Onofhängegkeet geséchert.

Zënter 129 v. Chr. gehéiert Halikarnassos zur réimescher Provenz Asia.

Vun "http://lb.wikipedia.org../../../h/a/l/Halikarnassos.html"

Category: Algriichesch Stied

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Català
- Deutsch
- English
- Español
- Français
- עברית
- Italiano
- ‪Norsk (bokmål)‬
- Polski
- Português
- Русский
- Suomi
- Svenska
- Türkçe